# 2016. évi XXIV. törvénybe foglalt beszerzési szabályzat X.6. pont szerinti

# közvetlen felhívás megküldésével indulóbeszerzési eljárás

# AJÁNLATTÉTELI FELHÍVÁS

# Tisztelt Ajánlattételre Felhívott Gazdasági Szereplő!

Ajánlatkérő az **alábbi ajánlattételi felhívás közvetlen megküldésével kívánja cégüket a tárgyi beszerzési eljárásban ajánlattételre felkérni.** A beszerzési eljárással kapcsolatos tudnivalókat a jelen ajánlattételi felhívás és mellékletei tartalmazzák.

**A tárgyi versenyeljárásban kizárólag az Ajánlatkérő által ajánlattételre felhívott gazdasági szereplők tehetnek ajánlatot. Az ajánlattételre felhívott gazdasági szereplők közösen nem tehetnek ajánlatot, de nincs akadálya annak, hogy valamely ajánlattételre felhívott gazdasági szereplő olyan gazdasági szereplővel tegyen közös ajánlatot, amelynek ajánlatkérő nem küldött ajánlattételi felhívást.**

1. **Ajánlatkérőneve, címe, elérhetősége:**

Ajánlatkérő: Kínai-Magyar Vasúti Nonprofit Zrt., 1095 Budapest, Máriássy utca 7.

Ajánlatkérő elérhetősége: E-mail: beszerzes@bbproject.hu

Ajánlatkérőnevében és képviseletében eljár: dr. Kőrösi-Szabó István – beszerzési szakértő,

Telefon: +36 (30) 163 0547,

E-mail: [korosi-szabo.istvan@bbproject.hu](mailto:korosi-szabo.istvan@bbproject.hu)

További információ **kizárólag** írásban (e-mailben) kérhető az Ajánlatkérőtől a fent megadott elérhetőségeken.

\*\*\*\*\*\*\*\*\*\*\*\*\*\*\*\*\*\*\*\*

1. **Beszerzési Eljárásra vonatkozó adatok**

**II.1.) A Beszerzési eljárás megnevezése: Informatikai eszközbeszerzés (2023)**

**II.2.) A Beszerzési eljárás típusa és jogcíme:** 2016. évi XXIV. törvény szerint Beszerzési Szabályzat X.6. pontja szerinti Beszerzési eljárás.

A tárgyi Felhívásban írt Benyújtási határidőig van lehetőség ajánlat benyújtására. A határidő elmulasztása esetén igazolási kérelem sem terjeszthető elő, az ajánlat elkésett és így érvénytelen!

árubeszerzés/ szolgáltatás-megrendelés / építési beruházás.

**II.3.) A beszerzés tárgya, mennyisége:**

Jelen beszerzés tárgyát képezik a mellékelt műszaki leírás szerinti különféle informatikai eszközök.

Részajánlattételre nincs lehetőség.

Ajánlatkérő a beszerzési eljárást saját nevében folytatja le.

**Ajánlatkérő keretszerződést kíván kötni az alábbi keretösszegek figyelembevételével:**

Különféle informatikai eszközök beszerzése – nettó 48.500.000.- Ft

**Ajánlatkérő lehívási kötelezettséget nem vállal, megrendelési jogával a szerződés hatályba lépését követő 24 hónapig vagy a keretösszeg kimerüléséig kíván élni.**

**A Beszerzési dokumentáció részeként rendelkezésre bocsátott Excel táblában található mennyiségi adatok az ajánlatok összehasonlítását szolgálják, azok Ajánlatkérő előzetes becslésén alapulnak. A megjelölt mennyiségek tényleges igénybevételére Ajánlatkérő nem vállal kötelezettséget. Előfordulhat, hogy az adott tétel esetében a megjelölt mennyiséget meghaladó vagy azt el nem érő igény keletkezik.**

**II.4.) A szerződés meghatározása, időtartama vagy a teljesítés határideje:**

Ajánlatkérő a nyertes ajánlattevővel adásvételi keretszerződést kíván kötni a Beszerzési dokumentációban meghatározott szerződéstervezet szerinti tartalommal.

**A szerződés teljesítésének kezdési időpontja:** A szerződés mindkét fél általi aláírással lép hatályba.

**A szerződés teljesítésére nyitva álló határidő:** Ajánlatkérő megrendelési jogával a szerződés hatályba lépését követő 24 hónapig kíván élni. Az eseti megrendelések teljesítési határidejét az adott eseti megrendelés vonatkozásában Ajánlattevő határozza meg azzal, hogy a teljesítés határideje nem haladhatja meg a megrendelés feladását követő 30 naptári napot.

Valamennyi rész- és a véghatáridő kötbérterhes.

**II.5.) Teljesítés helye: 1095 Budapest, Máriássy u. 7.**

**II.6.) Az ellenszolgáltatás teljesítésének feltételei**

Az elszámolás módja: **tételes elszámolás.**

Az Ajánlattevő az igazolt, tényleges teljesítés megtörténte után jogosult számla benyújtására. Az Ajánlattevő a számla mellé köteles csatolni az Ajánlatkérő által elfogadott és aláírt teljesítés igazolást. Az Ajánlattevő a számlát köteles az Ajánlatkérő által kért részletezéssel kiállítani.

Ajánlatkérő a beszerzés ellenértékét saját forrásból teljesíti. Az ajánlattétel, a szerződés és számlázás, valamint a kifizetés devizaneme a magyar forint *(HUF).*

Felek az ellenszolgáltatás kiegyenlítése során a **Ptk. 6:130. § (1)** bekezdésében foglaltak szerint járnak el, azaz az Ajánlattevő számláját/számláit az Ajánlatkérő a számla/számlák kézhezvételétől számított   
**30** *(harminc)* **naptári napon** belül teljesíti banki átutalással.

Ajánlatkérő előleget nem biztosít.

Nyertes Ajánlattevő előteljesítésre jogosult.

**II.7.)** Ajánlattevő **többváltozatú ajánlatot nem tehet**.

**II.8.) Kizáró okok, Alkalmassági feltételek:**

**Kizáró okok**

**K.1.** Az Ajánlatkérő előírja, hogy jelen eljárásban nem lehet Ajánlattevő, alvállalkozó és az alkalmasság igazolásában nem vehet részt olyan gazdasági szereplő, akivel szemben az alábbi kizáró okok bármelyike fenn áll:

1. honossága/letelepedése szerinti ország szabályai szerint nem jogalany vagy jogok és kötelezettségek szerzésére saját jogon nem képes továbbá végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

2. tevékenységét felfüggesztette vagy akinek tevékenységét, adószámát felfüggesztették;

3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a honossága szerinti ország vagy az Ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;

4. az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a beszerzési eljárás tisztaságát sérti vagy veszélyezteti;

5. esetében az Ajánlatkérő bizonyítani tudja, hogy az adott eljárásban megkísérelte jogtalanul befolyásolni az Ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára az eljárásban, vagy akit korábbi beszerzési eljárásából ebből az okból az Ajánlatkérő kizárt.

6. Ajánlattevő a 2016 évi XXIV. törvényben rögzített Beszerzési Szabályzat VI. fejezetében írt tiltott magatartást tanúsított vagy a Beszerzési Szabályzat III.1.3. pontjában írt összeférhetetlenség áll fenn.

**Igazolási mód:**

**K.Ig.1.**Az Ajánlattevő *(közös ajánlattétel esetén minden Ajánlattevő külön-külön)* köteles **nyilatkozni** arról, hogy nem tartozik a felhívásban előírt kizáró okok hatálya alá, továbbá nem vesz igénybe olyan alvállalkozót, illetve alkalmasság igazolásában részt vevő szervezetet, aki az előírt kizáró okok hatálya alatt áll.

**K.Ig.2.** Az előírt kizáró okok fenn nem állását az **Ajánlatkérő is ellenőrizheti** az eljárás során az ingyenesen, elektronikusan, magyar nyelven rendelkezésére álló nyilvános adatbázisokból, továbbá a K.1. 4.,5. és 6. pontja alatti kizáró okok fenn nem állását az Ajánlatkérő a teljes eljárás során vizsgálja.

**K.Ig.3.**A kizáró okok tekintetében becsatolt nyilatkozatoknak, esetleges igazolásoknak a jelen Ajánlattételi felhívás megküldésének napjánál nem régebbi keltezésűnek kell lennie.

**A 3. pont szerinti kizáró ok fenn nem állását Ajánlatkérő a köztartozásmentes adózói adatbázisban ellenőrzi.**

**Amennyiben Ajánlattevő nem szerepel a köztartozásmentes adózói adatbázisban, abban az esetben Ajánlattevőnek az ajánlattételi határidő lejártát megelőző 30 napnál nem régebbi NAV igazolást kell csatolni, mely szerint Ajánlattevőnek nincs egy évnél régebben lejárt adó-, vámfizetési vagy társadalombiztosítási járulékfizetési kötelezettsége - kivétel, ha igazolja, hogy fizetési halasztást kapott.**

**II.9.) Gazdasági és pénzügyi alkalmasság**

Az alkalmasság megítéléséhez szükséges adatok és a megkövetelt igazolási mód:

**P.1.**Ajánlattevőnek az ajánlatában az **előző 3 lezárt üzleti év** *(adott esetben: működése ideje szerinti üzleti év/évek)* vonatkozásában nyilatkoznia kell a teljes – általános forgalmi adó nélkül számított - árbevételéről, attól függően, hogy az Ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.

**Az alkalmasság minimumkövetelménye(i):**

**P.1.**Ajánlattevőa szerződés teljesítésére gazdasági és pénzügyi szempontból alkalmasnak akkor minősül, amennyiben általános forgalmi adó nélkül számított árbevétele az előző **3 lezárt üzleti évben** összesen elérte a **nettó 15 000 000,- HUF**-**ot** (*amennyiben az adat nem HUF-ban áll rendelkezésre, úgy az adott év utolsó banki napján meghatározott MNB devizaárfolyamon számított HUF érték (közös Ajánlattevők e feltételnek együttesen, az árbevételi adatok összeadásával is megfelelhetnek)*. Amennyiben Ajánlattevő az előírt időszak kezdete után kezdte meg működését, úgy az alábbi követelmény irányadó, attól függően, hogy a működése megkezdése óta az adott Ajánlattevő hány lezárt üzleti évvel rendelkezik *(Ajánlatkérő rögzíti, hogy az üzleti évek számánál az Előtársaság időszaka nem minősül külön üzleti évnek)*:

* Ha Ajánlattevő összesen **1 lezárt üzleti évvel** rendelkezik: Ajánlattevő a szerződés teljesítésére gazdasági és pénzügyi szempontból alkalmasnak akkor minősül, amennyiben a teljes – általános forgalmi adó nélkül számított – árbevétele **az előző 1 lezárt üzleti** évben összesen elérte **a nettó   
  5 000 000,- HUF-ot.**
* Ha Ajánlattevő összesen **2 lezárt üzleti évvel** rendelkezik: Ajánlattevő a szerződés teljesítésére gazdasági és pénzügyi szempontból alkalmasnak akkor minősül, amennyiben a teljes – általános forgalmi adó nélkül számított – árbevétele **az előző 2 lezárt üzleti** évben összesen elérte **a nettó 10 000 000,- HUF-ot.**

***P.1., M.1. igazolási móddal kapcsolatos általános előírások:*** Amennyiben az Ajánlattevő más szervezet erőforrásaira (is) támaszkodik, úgy az ajánlatban meg kell jelölni ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt *(követelményeket)*, amelyek igazolása érdekében az Ajánlattevőezen szervezet erőforrására *(is)* támaszkodik. Az erőforrásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni arról, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Amennyiben Ajánlattevő – átalakulásra hivatkozással – jogelődje bármely adatát fel kívánja használni, az ajánlatához csatolnia kell a jogutódlás tényét bizonyító/igazoló okiratokat *(cégiratokat)* egyszerű másolatban, különös tekintettel a szétválási okiratban foglaltakra.

Az előírt alkalmassági követelményeknek a közös Ajánlattevők együttesen is megfelelhetnek. Az előírt alkalmassági követelményeknek az Ajánlattevők bármely más szervezet *(vagy személy)* kapacitására támaszkodva is megfelelhetnek, a közöttük fennálló jogi kapcsolat jellegétől függetlenül.

1. **Az ajánlatok értékelésének szempontja, súlyszáma(i), értékelés módszere:**

Ajánlatkérő a tárgyi Beszerzési eljárásban az ajánlatok értékelése szempontjának **az összességében legkedvezőbb ajánlat kiválasztásá**t határozza meg.

*Az összességében legkedvezőbb ajánlat kiválasztása szempontja esetén:* Ajánlatkérő az ajánlatokat az alábbi **részszempontok** és súlyszámok szerinti értékeli:

**III. 1.) Ajánlati ár Súlyszám: 70**

nettó HUF-ban megadva.

**III. 2.) Vállalt szállítási határidő Súlyszám: 30**

A szerződés hatálybalépésétől számított naptári napokban megadva *(egész nap vállalható és legfeljebb 30 naptári nap vállalható)*

**Értékelés módszere:**

Az egyes részszempontoknál adható pontszám felső ponthatára 10, alsó ponthatára 1.

A pontozás módszere minden részszempont esetében: a legjobb ajánlat megkapja a maximális 10 pontot, a tőle kedvezőtlenebb ajánlat pontszáma a legjobbhoz viszonyított arányosítással *(relatív arányosítással)* kerül meghatározásra, mindkét alszempont esetén az Ajánlatkérő a fordított arányosítás szabályai szerint jár el, az alábbi képlet alkalmazásával:

|  |  |  |  |  |  |  |
| --- | --- | --- | --- | --- | --- | --- |
|  |  | **(** | **A**legjobb  **A**vizsgált |  | **)** |  |
| ***P***ajánlat | **=** | **\*** (**P**max  **- P**min) + **P**min | **\*** **S** |
|  |  |  |  |

*ahol:*

**P**ajánlat = az vizsgált ajánlat kapott pontszáma az adott részszempontra vonatkozóan

**A**legjobb = A beérkezett legjobb ajánlat az adott részszempontra vonatkozóan

**A**vizsgált = A vizsgált ajánlat az adott részszempontra vonatkozóan

**P**max = Az adott részszempontra vonatkozóan maximálisan adható pontszám

**P**min = Az adott részszempontra vonatkozóan minimálisan adható pontszám

**S** = Az adott részszempontra vonatkozóan meghatározott súlyszám

1. **Szerződéses feltételek:** a Beszerzési Dokumentáció szerződéstervezetet tartalmaz, amelyhez véleményeltérés nem tehető.

\*\*\*\*\*\*\*\*\*\*\*\*\*\*\*\*\*\*\*\*

1. **Kiegészítő tájékoztatás**

Ajánlatkérő **konzultációt / helyszíni bejárást nem tart.**

Az Ajánlattevő a megalapozott ajánlattételhez tájékoztatást kérhet írásban, a [beszerzes@bbproject.hu](mailto:procurement@bbproject.hu) e-mail címen legkésőbb az ajánlattételi határidő lejártát megelőző 2. nap 11:00 óráig. Ajánlatkérőnek úgy kell a válaszát megadnia, hogy Ajánlattevőnek legalább munkanapon 24 óra rendelkezésére álljon a megküldött válasz feldolgozására, ellenkező esetben az ajánlattételi határidőt el kell halasztani.

1. **Hiánypótlás lehetősége**

Ajánlatkérő az eljárásban a hiánypótlást valamennyi Ajánlattevő számára megküldött hiánypótlási felhívásban foglaltak szerint, azonos feltételekkel biztosítja.

**Ajánlatkérő felhívja a figyelmet, hogy a felolvasólapot megfelelően kitöltve kell az ajánlathoz csatolni. A felolvasólap tekintetében hiánypótlásnak nincs helye. Amennyiben a felolvasólap tartalmilag eltér a dokumentáció szerinti mintában foglaltaktól, úgy az Ajánlattevő ajánlata érvénytelen.**

1. **Tárgyalás lefolytatására vonatkozó információk**

Ajánlatkérő a jelen beszerzési eljárásban **nem fog** tárgyalást tartani.

1. **Keretszám**

Ajánlatkérő a jelen beszerzési eljárásban **nem határozott meg** keretszámot.

1. **Beszerzési eljárás nyelve**

Az eljárás nyelve: a magyar. Ajánlat a magyar nyelven kívüli nyelven nem nyújtható be. Ajánlattevőnek az ajánlathoz csatolandó minden dokumentumot, iratot magyar nyelven kell benyújtania. Idegen nyelvű dokumentum, irat benyújtása esetén, az idegen nyelvű dokumentummal együtt legalább annak felelős magyar nyelvű fordítása is benyújtandó. Felelős fordítás alatt az Ajánlatkérő az olyan fordítást érti, amely tekintetében az Ajánlattevő képviseletére jogosultszemély írásban, cégszerűen aláírt nyilatkozattal nyilatkozik arról, hogy a fordítás mindenben megfelel az eredeti szövegnek A nem magyar nyelven készült, illetve felelős magyar fordítással el nem látott dokumentumokban foglaltakat az Ajánlatkérő az ajánlatok bírálata során nem veszi figyelembe. A fordítás tartalmának helyességéért az Ajánlattevő a felelős.

\*\*\*\*\*\*\*\*\*\*\*\*\*\*\*\*\*\*\*\*

## Csatolandó dokumentumok, egyéb feltételek

**X.1.)** Ajánlatkérő **nem fogad el** olyan **későbbi díjkövetelést**, melynek indoka az, hogy valamely elem kimaradt az ajánlatból vagy Ajánlattevő rosszul irányozta elő azt.

**X.2.)** Ajánlattevőnek ajánlatában meg kell jelölni *(nemleges nyilatkozat is szükséges)*

a) a beszerzésnek azt a részét *(részeit)*, amelynek teljesítéséhez az Ajánlattevő alvállalkozót kíván igénybe venni,

b) az ezen részek tekintetében igénybe venni kívánt és az ajánlat benyújtásakor már ismert alvállalkozókat, az igénybevétel előrelátható mértékének megjelölésével. (dokumentáció 9. sz. melléklet)

A nyertes Ajánlattevő legkésőbb az eljárás eredményéről szóló tájékoztató kézhez vételét követő 10 (tíz) napon belül köteles az Ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző beszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A beszerzés értékéből 10%-nál nagyobb arányban részesülő alvállalkozó Ajánlattevők ugyanabban a beszerzési eljárásban önállóan nem nyújthat be ajánlatot.

**X.3.)** Közös ajánlattétel esetében az ajánlatban meg kell jelölni az eljárásban a közös Ajánlattevők nevében eljárni jogosult képviselőt. A közös Ajánlattevők a szerződés teljesítéséért az Ajánlatkérő felé egyetemlegesen felelnek. Közös ajánlattétel esetében az ajánlathoz csatolni kell a közös Ajánlattevők nyilatkozatát legalább az alábbiak szerint: kijelöli azon Ajánlattevőt, aki a közös Ajánlattevőket az eljárás során kizárólagosan képviseli és az Ajánlattevők nevében hatályos jognyilatkozatot tehet, ismerteti az ajánlat aláírásának módját; tartalmazza, hogy a közös Ajánlattevők nyertessége esetén a szerződésben vállalt valamennyi kötelezettség teljesítéséért egyetemleges felelősséget vállalnak; A nyilatkozatban foglaltak hatálya, teljesítése, alkalmazhatósága vagy végrehajthatósága nem függhet felfüggesztő *(hatálybaléptető),* illetve bontó feltételtől és harmadik személy, illetve hatóság jóváhagyásától.(dokumentáció 8. sz. melléklet)

Közös ajánlattétel esetén a közös Ajánlattevők ugyanabban a beszerzési eljárásban önállóan nem nyújthatnak be ajánlatot.

**X.4.)** Csatolandó az Ajánlattevő cégszerűen aláírt, felelős nyilatkozata arról, hogy **változás-bejegyzés**i kérelmet nyújtott-e be, amely még nem került átvezetésre a nyilvántartó bíróság/hatóság nyilvántartásában. Amennyiben **folyamatban van változásbejegyzési eljárás**, Ajánlattevőnek az ajánlatához csatolnia kell az elektronikusan kitöltött cégbírósághoz benyújtott változásbejegyzési kérelem kinyomtatott változatát és a benyújtást igazoló **digitális tértivevény** kinyomtatott változatát. (dokumentáció 10. sz. melléklet)

**X.5.)** Amennyiben Ajánlattevő **üzleti titkát** képező ajánlati elemet épít be az ajánlatába, azt köteles elkülönített módon elhelyezni az ajánlatában és indokolt nyilatkozatot benyújtani az üzleti titokkal érintett adatok köréről. Az indokolásnak alá kell támasztania, hogy az üzleti titoknak minősített információ nyilvánosságra hozatala miért és milyen módon okozna az Ajánlattevő számára aránytalan sérelmet. (dokumentáció 5. sz. melléklet)

**X.6.)** Az ajánlat összeállításának költségét Ajánlattevő viseli.

**X.7.)** Ajánlati kötöttség időtartama: ajánlattételi határidő lejártától **számított 90 naptári nap**.

**X.8.)** Ajánlatkérő a jelen eljárásban **ajánlati biztosítékot nem köt ki.**

**X.9.)** Az ajánlathoz csatolni kell a cégkivonatban szereplő képviseleti mód alapján az ajánlatot *(az ajánlatban szereplő dokumentumokat)* Ajánlattevőként vagy ún. alkalmasság igazolásában részt vevő szervezetként/személyként aláíró személy*(ek)* érvényes **aláírási címpéldány**a*(i)*t *(aláírási mintáját vagy ezzel egyenértékű okmányát)*. Amennyiben az Ajánlattevő vagy egyéb gazdasági szereplő szervezet képviseletére *(cégjegyzésére)* jogosult személy az eljárással kapcsolatos jognyilatkozatok megtételére más személyt képviseleti joggal ruházza fel, az ajánlathoz csatolni kell a mindkét fél által aláírt, teljes bizonyító erejű magánokiratba foglalt **meghatalmazás**t. A meghatalmazással összefüggésben Ajánlatkérő felhívja az Ajánlattevők figyelmét a Polgári Törvénykönyvről szóló 2013. évi V. törvény 3:116. §-ának (3) bekezdésében foglaltakra, amelynek értelmében „A cégvezető és a képviseletre jogosult munkavállaló képviseleti jogát érvényesen nem ruházhatja át másra.”.

**X.10.)** Az ajánlatnak tartalmaznia kell **adatlap**ot az Ajánlattevő (közös Ajánlattevők) főbb adatairól, a dokumentáció vonatkozóiratmintája szerint. (dokumentáció 11. sz. melléklet)

**X.11.)** Az ajánlatnak tartalmaznia kell az **Ajánlattevő kifejezett nyilatkozatát** az ajánlattételi felhívás és a dokumentáció feltételeire, a szerződés létrehozására és teljesítésére, valamint a kért ellenszolgáltatásra vonatkozóan. (dokumentáció 3. sz. melléklet)

**X.12.)** A tárgyi Felhívásban és a Beszerzési Dokumentációban valamennyi napban, órában megadott határidő magyarországi helyi idő szerint értendő.

**X.13.)** Az ajánlatban 25 % feletti alvállalkozóként megjelölt személy önálló ajánlatot vagy konzorciumi ajánlatot nem nyújthat be.

**X.14.)** Ajánlatkérő kizárólag az érvényes ajánlatokat értékeli az értékelési szempont szerint.

**X.15.)** Ajánlatkérő nem írja elő és nem is teszi lehetővé projekttársaság létrehozását.

**X.16.)** Ajánlatkérő fenntartja a jogot a beszerzési eljárás eredménytelenné nyilvánítására abban az esetben, amennyiben csak egy érvényes ajánlat érkezik be az eljárásban.

**X.17) Ajánlattevő köteles csatolni a dokumentációban csatolt minta szerinti felolvasólapot!** (dokumentáció 1. sz. melléklet)

**X.18)** Ajánlattevő köteles csatolni a Dokumentáció részeként rendelkezésre bocsátott excel fájlt, egységárakkal és összárakkal és minimum rendelési egységgel kitöltve.

**X.19.)** Ajánlattevő köteles csatolni a Dokumentáció részét képező Ajánlattevői nyilatkozat cégszerűen aláírt példányát.

**X.20.)** Ajánlattevő köteles csatolni a megajánlatott termék leírását tartalmazó dokumentumot, mely tartalmazza a megajánlott termék képét (pl. katalógus, egyértelműen megjelölve benne a megajánlott termék).

1. **Ajánlattétellel kapcsolatos információk:**

**XI.1.) A Beszerzési Dokumentáció rendelkezésre bocsátásának módja:**

A Beszerzési Dokumentáció korlátlanul, teljeskörűen, közvetlenül és térítésmentesen elektronikusan megküldésre kerül az Ajánlattevő részére.

**Az Ajánlattételi dokumentációnak** *az* Ajánlatkérőtől történő **átvétele** az eljárásban az **érvényes ajánlatadás feltétele. Az ajánlattételi dokumentáció átvételének feltétele a jelen ajánlattételi felhíváshoz mellékelt összeférhetetlenségi és titoktartási nyilatkozat aláírása és ajánlatkérő részére történő megküldése.**

A dokumentációt kézhez vevő az általa átvett Dokumentációt nem adhatja tovább, azt sem részben, sem egészben nem hozhatja nyilvánosságra. A közös Ajánlattevők tagjai közti dokumentumátadás nem minősül sem továbbadásnak, sem nyilvánosságra hozatalnak.

A dokumentációt ajánlatonként legalább egy Ajánlattevőnek vagy az ajánlatban megnevezett alvállalkozónak az ajánlattételi határidő lejártáig kézhez kell kapnia elektronikus úton.

**Az eljárási dokumentumok átvétele elektronikus úton**

Ajánlatkérő az eljárás egyéb dokumentumainak megküldéséről akként rendelkezik, hogy azokat e-mail útján küldi meg az Ajánlattevők részére. Felhívjuk Ajánlattevők figyelmét arra, hogy az átvételt válasz e-mailben szükséges visszaigazolniuk az ajánlattételi felhívás **I.) pontjában** megadott e-mail címre.

\*\*\*\*\*\*\*\*\*\*\*\*\*\*\*\*\*\*\*\*

1. **Ajánlatok formai követelményei**

**XII.1.)**

a)Az ajánlatot magyar nyelven szükséges benyújtani

b) Az ajánlatban lévő minden – az Ajánlattevő vagy az alkalmasság igazolásában résztvevő gazdasági szereplő által készített – dokumentumot *(nyilatkozatot)* a végén cégszerűen alá kell írnia az adott gazdálkodószervezetnél erre jogosult*(ak)*nak vagy olyan személynek, vagy személyeknek aki*(k)* erre a jogosult személy*(ek)*től írásos felhatalmazást kaptak.

**XII.2.) Az ajánlattételi határidő lejártát követően Ajánlatkérő a beérkezett ajánlatokról jegyzőkönyvet készít, melyet valamennyi Ajánlattevő részére megküld.**

Ajánlatkérő az eljárás lefolytatása során esélyegyenlőséget biztosít Ajánlattevők részére.

\*\*\*\*\*\*\*\*\*\*\*\*\*\*\*\*\*\*\*\*

1. **Az eljárás menete**

**XIII.1.) Eljárás időbeli ütemezése:**

## Az ajánlat benyújtásának határideje: 2023. március 8. (szerda) 11:00 óra

## Az ajánlatok felbontásának időpontja: 2023. március 8. (szerda) 11:00 óra

## Az ajánlatok felbontásának helye: 1095 Budapest, Máriássy utca 7. - Máriássy-ház Kínai-Magyar Vasúti Nonprofit Zrt. IV. 4.7. számú iroda

**Az ajánlatok felbontásán jelenlétre jogosultak**: Az ajánlatok bontásán az Ajánlatkérő és az Ajánlattevők képviselői továbbá az Ajánlatkérő által meghívottak vehetnek részt.

**Az eljárás eredményéről szóló döntés megküldésének eljárás indításakor tervezett napja:  
2023. március 8. (szerda)**

**Ajánlattételi felhívás közzétételének *(azaz az eljárás megindításának)* napja:**

**2023. február 22. (szerda).**

**XIII.2.) Az ajánlatok benyújtása**

**Az ajánlatok benyújtására a** beszerzes@bbproject.hu **e-mail címre elektronikus úton, vagy személyesen Ajánlatkérő székhelyén van lehetőség. Ajánlatkérő fenntartja a jogot, hogy elektronikus ajánlat esetén a beszerzési eljárás során az ajánlatot papír alapon, eredeti verzióban is bekérje Ajánlattevőtől.**

**Felhívjuk Ajánlattevők figyelmét, hogy Ajánlatkérő aukciót jelen beszerzési eljárás során nem fog tartani. Kérjük, hogy végleges ajánlatukat ennek figyelembevételével szíveskejenek megtenni!**

Tárgyi Felhívásban foglaltak a 2016. évi XXIV. törvényben írtak szerint értelmezendők.

Üdvözlettel:

dr. Kőrösi-Szabó István

Beszerzési szakértő

Kínai – Magyar Vasúti Nonprofit Zrt.